ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৮৪ কোটি ৭০ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৪ কোটি ৭৫ লক্ষেরও বেশি টিকার ডোজ রয়েছে, এছাড়াও আরও ৪২ লক্ষ ৮৩ হাজার ডোজ শীঘ্রই সরবরাহ করা হবে
নয়াদিল্লি, ২৮ সেপ্টেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে নিখরচায় সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৮৪ কোটি ৭০ লক্ষ ৪১ হাজার ৩২৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৪ কোটি ৭৫ লক্ষ ৪৩ হাজার ৬৫০টি ডোজ হাতে রয়েছে। এছাড়াও, আরও ৪২ লক্ষ ৮৩ হাজার ২০০টি টিকার ডোজ শীঘ্রই সরবরাহ করা হবে।
CG/BD/DM/
(Visitor Counter : 147
প্রতিরক্ষামন্ত্রক
কোভিড -১৯সংক্রমণের বিরুদ্ধে লড়াইয়ে প্রায় ২,০০০ জাতীয় সমর শিক্ষার্থী বাহিনীর সদস্য নিয়োগ করা হয়েছে এবং ৫০,০০০ হাজার সদস্য স্বেচ্ছাসেবীর কাজ করেছেন
নতুন দিল্লি, ১১ এপ্রিল, ২০২০
করোনাভাইরাস সংক্রমণের বিরুদ্ধে লড়াইয়ে ১ এপ্রিল থেকে "অনুশীলনের জন্য জাতীয় সমর শিক্ষার্থী বাহিনীতে যোগদান" কর্মসূচীর আওতায় জাতীয় সমর শিক্ষার্থী বাহিনীর সদস্যরা স্বেচ্ছায় সেনা,পুলিশ স্থানীয় প্রশাসনের সঙ্গে কাঁধে কাঁধ মিলিয়ে কাজ করছেন। এখন পর্যন্ত ২,০০০ এনসিসি ক্যাডেটকে ১২টি রাজ্য ও কেন্দ্র শাসিত অঞ্চলে নিয়োগ করা হয়েছে । এর মধ্যে তামিলনাড়ুরতে ৩০৬ জন কাজ করছেন।তবে দিন দিন এই কাজে সদস্যদের যোগাদানের সংখ্যা ক্রমশ বাড়ছে।
লকডাউন চলতে থাকায় আরও অনেকগুলি রাজ্য এনসিসি ক্যাডেটদের বিভিন্ন কাজে লাগাতে চাইছে। এখন পর্যন্ত প্রায় ৫০,০০০ ক্যাডেট "অনুশীলনের জন্য জাতীয় সমর শিক্ষার্থী বাহিনীতে যোগদান" কর্মসূচীর আওতায় স্বেচ্ছাসেবীর কাজ করেছেন। ১৮বছরের ওপর ছেলেদের বিভাগ ও মেয়েদের শাখা থেকে এনসিসি ক্যাডেটদের এই কাজে লাগানো হচ্ছে। তবে তার আগে,তাদের যথাযথ ভাবে প্রশিক্ষণ দেওয়া হচ্ছে। কাজ করার সময় প্রশাসনের পক্ষ থেকে ক্যাডেটদের মাস্ক, গ্লাভস দেওয়া হচ্ছে। রাজ্য সরকার যেসব জায়গাগুলি হট স্পট চিহ্নিত করেছে এবং ইতিমধ্যে সিল করে দেওয়া হয়েছে সেখানে তাদের কোন কাজ করতে দেওয়া হচ্ছে না। যান চলাচল নিয়ন্ত্রণ,কন্ট্রোল রুম পরিচালনা করা, খাবার তৈরি, খাদ্য সামগ্রী প্যাকেটজাতকরা, নিত্য প্রয়োজনীয় দ্রব্য সরবরাহের মতো গুরুত্বপূর্ণ কাজ করছেন ক্যাডেটরা। এমনকি ট্যুইটার, হোয়াটসঅ্যাপের মাধ্যমে সাধারণ মানুষের কাছে সচেতন মূলক বার্তাও পৌঁছে দিচ্ছেন তারা। জাতীয় সমর শিক্ষার্থী বাহিনী আরো একবার পূর্ণ ক্ষমতা নিয়ে দেশের সেবায় এগিয়ে এসেছে।
CG/SS
(
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৭২ কোটি ১ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৫ কোটি ৭৫ লক্ষেরও বেশি টিকার ডোজ রয়েছে
নয়াদিল্লি, ১১ সেপ্টেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৭২ কোটি ১ লক্ষ ৭৩ হাজার ৩২৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৫ কোটি ৭৫ লক্ষ ৪৩ হাজার ৭৯৫টি ডোজ হাতে রয়েছে।
CG/BD/DM/
(Visitor Counter : 154
স্বরাষ্ট্র মন্ত্রক
স্বরাষ্ট্রমন্ত্রী শ্রী অমিত শাহ আজ দিল্লি পুলিশের সদর দপ্তরে গিয়ে করোনা যোদ্ধা সাহসী পুলিশকর্মী যারা সমাজের সেবা করতে গিয়ে জীবন উৎসর্গ করেছেন তাঁদের প্রতি শ্রদ্ধা নিবেদন করেছেন
নতুন দিল্লি, ১৯ জানুয়ারি, ২০২১
স্বরাষ্ট্রমন্ত্রী শ্রী অমিত শাহ আজ দিল্লি পুলিশের সদর দপ্তরে গিয়ে করোনা যোদ্ধা সাহসী পুলিশকর্মী, যারা সমাজের সেবা করতে গিয়ে জীবন উৎসর্গ করেছেন তাঁদের প্রতি শ্রদ্ধা নিবেদন করেছেন। আজ নতুন দিল্লিতে তিনি দিল্লি পুলিশের সদর দপ্তরে গিয়ে করোনা যোদ্ধা পুলিশকর্মীদের সম্মানিত করেন। এর পাশাপাশি অসাধারণ কাজের নিরিখে পদোন্নতি প্রাপ্ত পুলিশ কর্মীদের মর্যাদা প্রদান করেন। এই অনুষ্ঠানে স্বল্প দৈর্ঘ্যের ছবি, '২০২০ কা সফর' এবং 'বিজয়পথ- কাহানি খাঁকি যোদ্ধাও কি' পরিবেশিত হয়।
আজকের অনুষ্ঠানে স্বরাষ্ট্র প্রতিমন্ত্রী শ্রী কিষান রেড্ডি, কেন্দ্রীয় স্বরাষ্ট্রসচিব শ্রী অজয় কুমার ভাল্লা, ইন্টেলিজেন্স ব্যুরোর অধিকর্তা শ্রী অরবিন্দ কুমার এবং দিল্লি পুলিশের কমিশনার শ্রী এস এন শ্রীবাস্তব স্বরাষ্ট্রমন্ত্রক দিল্লি পুলিশের আধিকারিকরা উপস্থিত ছিলেন।
কেন্দ্রীয় স্বরাষ্ট্রমন্ত্রী তাঁর ভাষণে বলেন, ২০২০ সালটি পুলিশের কাছে যথেষ্ট চ্যালেঞ্জের ছিল। দিল্লি পুলিশ সেই চ্যালেঞ্জের সহজে মোকাবিলা করেছে। তা সে উত্তর-পূর্ব দিল্লিতে দাঙ্গাই হোক বা লকডাউন কিংবা আনলক পরিস্থিতির নজরদারি করা হোক, কিংবা পরিযায়ী শ্রমিকদের ঘরে ফিরিয়ে আনা অথবা কৃষকদের আন্দোলনে শৃংখলা বজায় রাখার কাজ হোক।
করোনা জনিত অতিমারি পরিস্থিতিতে দিল্লি পুলিশের সমাজসেবামূলক কাজের প্রতি স্বরাষ্ট্রমন্ত্রী ভূয়সি প্রশংসা করেন। তিনি বলেন, এই অতিমারির সময় ৭৬৬৭ জন পুলিশ কর্মী করোনায় সংক্রমিত হয়েছিলেন। এরমধ্যে ৩০ জন করোনা যোদ্ধা পুলিশ শহীদ হয়েছেন। কিন্তু দিল্লি পুলিশ এতেও ভেঙে পড়েনি। তাঁদের মনোবল অটুট ছিল।
দিল্লি পুলিশের সমস্ত আধিকারিক এবং কর্মীদের প্রতি আন্তরিক শুভেচ্ছা জানিয়ে স্বরাষ্ট্রমন্ত্রী বলেন, দিল্লি পুলিশের ইতিহাসে এই অধ্যায়টি স্বর্ণাক্ষরে লেখা থাকবে। তিনি বলেন, প্রধানমন্ত্রী শ্রী নরেন্দ্র মোদীর নেতৃত্বে সারা দেশজুড়ে বিশ্বের বৃহত্তম টিকাদান কর্মসূচি শুরু হয়েছে। আমাদের এই চ্যালেঞ্জের শেষ হবে তখনই যখন করোনাকে আমরা জয় করতে পারবো।
আগামী ২০২২-এ ভারতের স্বাধীনতার ৭৫ বছর পূর্তি উপলক্ষে দিল্লি পুলিশকে তাঁদের লক্ষ্য অর্জনের জন্য তিনি বার্তা দেন। তিনি বলেন, প্রতিটি সংস্থা এবং প্রতিটি পুলিশকর্মীকে তাঁদের জন্য পাঁচটি লক্ষ্য এবং সংকল্প গ্রহণ করতে হবে। তাঁরা নিজেরাও এর অগ্রগতি পর্যবেক্ষণ করবেন। তিনি বলেন, ন্যাশনাল ফরেনসিক সায়েন্স ইউনিভার্সিটির সঙ্গে দিল্লি পুলিশের একটি গুরুত্বপূর্ণ চুক্তি সম্পাদিত হয়েছে। অপরাধী শনাক্তকরণে ফরেনসিক এবং বিজ্ঞানসম্মত প্রমাণ আদালতের কাছে খুবই গুরুত্বপূর্ণ। ন্যাশনাল ফরেন্সিক সায়েন্স ইউনিভার্সিটির অধীনে বিভিন্ন রাজ্যে যাতে কলেজ তৈরি করা যায় সে জন্য কয়েকটি রাজ্যের মুখ্যমন্ত্রীর সঙ্গে ইতিমধ্যে তিনি কথা বলেছেন বলে স্বরাষ্ট্রমন্ত্রী জানান।
দিল্লিকে নিরাপদ শহর হিসেবে গড়ে তুলতে দিল্লি পুলিশ বিভিন্ন স্থানে ১৫ হাজার ক্যামেরা বসাবে। যেগুলির সাথে সরাসরি দিল্লি পুলিশের সদর দপ্তরের সংযোগ থাকবে।
স্বরাষ্ট্রমন্ত্রী বলেন, ৫৫ জন হারিয়ে যাওয়া শিশুকে তাঁদের পরিবারের হাতে তুলে দিয়ে দিল্লি পুলিশ একটি গুরুত্বপূর্ণ ভূমিকা পালন করেছে। পুলিশ কর্মীদের জন্য ২৩০ কোটি টাকা ব্যয়ে আবাসন নির্মাণ করা হচ্ছে বলে তিনি জানান।
কয়লামন্ত্রক
বিদ্যুৎ উৎপাদন কেন্দ্রগুলির চাহিদা পূরণে কয়লার যোগান পর্যাপ্ত - কয়লা মন্ত্রকের স্পষ্টীকরণ
বিদ্যুৎ সরবরাহ বিচ্ছিন্ন হওয়ার ভীতি অমূলক
নতুন দিল্লি, ১০ অক্টোবর, ২০২১
কেন্দ্রীয় কয়লা মন্ত্রকের পক্ষ থেকে পুনরায় আশ্বাস দিয়ে বলা হয়েছে যে, দেশে বিদ্যুৎ উৎপাদন কেন্দ্রগুলির চাহিদা পূরণে পর্যাপ্ত পরিমাণে কয়লার যোগান রয়েছে। তাই বিদ্যুৎ সরবরাহ বিচ্ছিন্ন হওয়ার যে কোন ধরণের ভীতি সম্পূর্ণ অমূলক। বিদ্যুৎ উৎপাদন কেন্দ্রগুলিতে প্রায় ৭২ লক্ষ টন কয়লা মজুত রয়েছে, যা চার দিনের চাহিদা পূরণে যথেষ্ট। এদিকে, কোল ইন্ডিয়া লিমিটেড ৪ কোটি টনের বেশি কয়লা বিদ্যুৎ উৎপাদন কেন্দ্রগুলিতে সরবরাহের উদ্যোগ নিচ্ছে।
কয়লা সংস্থাগুলির পক্ষ থেকে ধারাবাহিক ভাবে পর্যাপ্ত পরিমাণে সরবরাহের ওপর ভিত্তি করে চলতি বছরের সেপ্টেম্বর পর্যন্ত দেশে কয়লা ভিত্তিক বিদ্যুৎ কেন্দ্রগুলিতে উৎপাদন পরিমাণ প্রায় ২৪ শতাংশ বেড়েছে। দৈনিক ভিত্তিতে বিদ্যুৎ উৎপাদন কেন্দ্রগুলিতে কয়লার চাহিদা প্রায় ১৮ লক্ষ ৫০ হাজার টন। অন্যদিকে, দৈনিক কয়লা যোগানের পরিমাণ প্রায় ১৭ লক্ষ ৫০ হাজার টন। দীর্ঘায়িত বর্ষা মরশুমের জন্য বিদ্যুৎ উৎপাদন কেন্দ্রগুলিতে কয়লা সরবরাহ কিছুটা বাধা পেয়েছিল। বিদ্যুৎ উৎপাদন কেন্দ্রগুলিতে কয়লার যোগান চাহিদা অনুযায়ী বাড়ে বা কমে। সেই অনুযায়ী সরবরাহকারী সংস্থাগুলিও দৈনিক ভিত্তিতে কয়লার যোগান দেয়। তাই, বিদ্যুৎ উৎপাদন কেন্দ্রগুলিতে কয়লার মজুত নিয়ে ভীতি সম্পূর্ণ অমূলক। চলতি বছরে দেশে কয়লা সরবরাহ আমদানির পরিমাণকে ছাপিয়ে গেছে।
কোল ইন্ডিয়া লিমিটেডের কয়লা খনি অঞ্চলগুলিতে ভারি বৃষ্টি সত্বেও এবছর বিদ্যুৎ উৎপাদন কেন্দ্রগুলিতে ২৫৫ মেট্রিক টনের বেশি কয়লা সরবরাহ করা হয়েছে, যা একটি বছরের প্রথমার্ধে সরবরাহের নিরিখে সর্বাধিক। সমস্ত উৎস থেকে মোট কয়লা সরবরাহের মধ্যে বিদ্যুৎ ক্ষেত্রে কোল ইন্ডিয়া লিমিটেডের দৈনিক সরবরাহের পরিমাণ ১৪ লক্ষ টনের বেশি। এদিকে, বৃষ্টির তীব্রতা খানিকটা হ্রাস পাওয়ায় অক্টোবরের শেষ নাগাদ দৈনিক সরবরাহের পরিমাণ বেড়ে ১৬ লক্ষ মেট্রিক টন ছাড়িয়ে যাবে। তাই আশা করা যায়, চলতি অর্থবর্ষে কয়লা সরবরাহের পরিমাণ রেকর্ড উচ্চতায় পৌঁছোবে।
বিদ্যুৎ উৎপাদন বহির্ভূত শিল্প সংস্থা যেমন অ্যালুমিনিয়াম, সিমেন্ট, ইস্পাত ক্ষেত্র সহ তাপবিদ্যুৎ উৎপাদন কেন্দ্রগুলিতে কোল ইন্ডিয়ার পক্ষ থেকে দৈনিক প্রায় ২ লক্ষ ৫০ হাজার টন কয়লা সরবরাহের মধ্য দিয়ে দেশে কয়লার মজুতজনিত পরিস্থিতি সন্তোষজনক বলে প্রতিফলিত হয়।
CG/BD/AS/
(Visitor Counter : 250
প্রধানমন্ত্রীরদপ্তর
প্রধানমন্ত্রী স্বাধীনতা সংগ্রামী চন্দ্রশেখর আজাদের জন্মজয়ন্তীতে শ্রদ্ধা জানিয়েছেন
নতুন দিল্লি, ২৩ শে জুলাই ২০২৩
প্রধানমন্ত্রী শ্রী নরেন্দ্র মোদী স্বাধীনতা সংগ্রামী চন্দ্রশেখর আজাদের জন্মজয়ন্তীতে শ্রদ্ধা জানিয়েছেন।
এক ট্যুইটে প্রধানমন্ত্রী বলেছেন;
“ দেশের মহান সন্তান চন্দ্রশেখর আজাদের জন্মজয়ন্তীতে কোটি কোটি প্রণাম জানাই। মাতৃভূমিকে রক্ষায় তাঁর আত্মবলিদানের কথা দেশবাসীকে সবসময় প্রেরণা জোগাবে।”
CG/AB/SG/ (
স্বরাষ্ট্র মন্ত্রক
রাষ্ট্রপতি আজ রাষ্ট্রপতি ভবনে নাগরিক সংবর্ধনা অনুষ্ঠান-১-এ ২০২২-এর পদ্মবিভূষণ, পদ্মভূষণ, এবং পদ্মশ্রী পুরস্কার প্রদান করবেন
নয়াদিল্লি, ২১ মার্চ, ২০২২
রাষ্ট্রপতি শ্রী রামনাথ কোবিন্দ আজ রাষ্ট্রপতি ভবনে নাগরিক সংবর্ধনা অনুষ্ঠান-১-এ ২০২২-এর পদ্ম পুরস্কার প্রদান করবেন। ২০২২-এ দু’জনকে পদ্মবিভূষণ, আটজনকে পদ্মভূষণ এবং ৫৪ জনকে পদ্মশ্রী পুরস্কার প্রদান করা হবে। আজকের নাগরিক সংবর্ধনা অনুষ্ঠানে বিশিষ্ট পুরস্কারপ্রাপকদের মধ্যে রয়েছেন শ্রী রাধে শ্যাম ও জেনারেল বিপীন রাওয়াত  পদ্মবিভূষণ। পদ্মভূষণ পুরস্কারপ্রাপকদের মধ্যে থাকছেন শ্রী গুলাম নবী আজাদ, শ্রীমতী গুরমীত বাওয়া , শ্রী এন চন্দ্রশেখরন, শ্রী দেবেন্দ্র ঝাঝারিয়া, শ্রী রশিদ খান, ডঃ সাইরাস পুনাওয়ালা প্রমুখ। নাগরিক সংবর্ধনার দ্বিতীয় পুরস্কার প্রদান অনুষ্ঠান আগামী ২৮ই মার্চ অনুষ্ঠিত হবে।
পদ্মবিভূষণ, পদ্মভূষণ ও পদ্মশ্রী – এই তিনটি বিভাগে পুরস্কার দেওয়া হয়ে থাকে। বিভিন্ন ক্ষেত্রে যেমন, শিল্পকলা, সমাজসেবা, বিজ্ঞান ও ইঞ্জিনিয়ারিং, বাণিজ্য ও শিল্প, ওষুধপত্র, সাহিত্য ও শিক্ষা, ক্রীড়া, অসামরিক পরিষেবা প্রভৃতি ক্ষেত্রে অসামান্য দৃষ্টান্তের স্বীকৃতিস্বরূপ পদ্ম পুরস্কার দেওয়া হয়ে থাকে। ব্যতিক্রমী ও স্বতন্ত্র সেবার জন্য পদ্মবিভূষণ পুরস্কার দেওয়া হয়। নির্দিষ্ট একটি ক্ষেত্রে বিশেষ সেবার স্বীকৃতিস্বরূপ পদ্মভূষণ পুরস্কার দেওয়া হয়ে থাকে। এছাড়া, যে কোনও ক্ষেত্রে বিশেষ সেবার জন্য পদ্মশ্রী পুরস্কার দেওয়া হয়। উল্লেখ করা যেতে পারে, প্রতি বছর সাধারণতন্ত্র দিবস উপলক্ষে পদ্ম পুরস্কারপ্রাপকদের নাম ঘোষণা করা হয়।
রাষ্ট্রপতি ভবনে এক বর্ণাঢ্য অনুষ্ঠানে রাষ্ট্রপতি প্রাপকদের হাতে পদ্ম পুরস্কার তুলে দেন। এবার মোট ১২৮ জন পদ্ম পুরস্কার পাচ্ছেন। এর মধ্যে চারজন পদ্মবিভূষণ, ১৭ জন পদ্মভূষণ এবং ১০৭ জন পদ্মশ্রী পুরস্কারের জন্য মনোনীত হয়েছেন। পুরস্কারপ্রাপকদের মধ্যে ৩৪ জন মহিলা, ১০ জন বিদেশি নাগরিক / প্রবাসী ভারতীয় / ভারতীয় বংশোদ্ভূত / ওভারসিজ সিটিজেন অফ ইন্ডিয়া রয়েছেন। এছাড়াও, এবার ১৩টি মরণোত্তর পদ্ম পুরস্কার দেওয়া হচ্ছে।
CG/BD/DM/
(
প্রধানমন্ত্রীরদপ্তর
শ্রী হরদীপ পুরীর নিবন্ধটি প্রধানমন্ত্রী সকলের সঙ্গে ভাগ করে নিয়েছেন
নয়াদিল্লি, ১৪ মার্চ, ২০২৩
প্রধানমন্ত্রী শ্রী নরেন্দ্র মোদী কেন্দ্রীয় মন্ত্রী শ্রী হরদীপ পুরীর লেখা একটি নিবন্ধ সকলের সঙ্গে ভাগ করে নিয়েছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে, “অমৃতকালে ভারতের জ্বালানী নিরাপত্তার জন্য চিরাচরিত জ্বালানীর সঙ্গে পুনর্নবীকরণযোগ্য জ্বালানীর ব্যবহারের প্রসঙ্গে কেন্দ্রীয় মন্ত্রী @HardeepSPuri একটি নিবন্ধ লিখেছেন… অবশ্যই আপনারা এটি পড়বেন”।
PG/CB/SB
(
সংখ্যালঘুবিষয়কমন্ত্রক
উত্তরপ্রদেশের লখনৌ অবোধ শিল্প গ্রামে আয়োজিত 'হুনার হাট' ২৯ লক্ষেরও বেশি মানুষ পরিদর্শন করেছেন
নতুন দিল্লি, ৭ ফেব্রুয়ারি, ২০২১
উত্তরপ্রদেশে লখনৌ অবোধ শিল্প গ্রামে আয়োজিত ' হুনার হাট' ২৯ লক্ষ মানুষ পরিদর্শন করেছেন। গত ২২ জানুয়ারি থেকে ৭ ফেব্রুয়ারি পর্যন্ত এই 'হুনার হাট' বসেছিল। ভোকাল ফর লোকাল- এই কর্মসূচির সেখানে সার্থক রূপায়নে ঘটেছে।
আজ সমাপ্তি দিনে অবোধ শিল্প গ্রামে এক অনুষ্ঠানে কেন্দ্রীয় সংখ্যালঘু বিষয়ক মন্ত্রী মুক্তার আব্বাস নাকভি বলেন, 'হুনার হাট'- এর মতো স্থলে দেশের বিভিন্ন অঞ্চলের হস্তনির্মিত বস্ত্র বিপণনের ব্যবস্থা হয়েছে। একই ছাদের তলায় সমস্ত রকমের সামগ্রী প্রদর্শিত হয়েছে। দর্শনার্থীরাও তা উপভোগ করেছেন।
শ্রী নাকভি বলেন, লখনৌ এর এই 'হুনার হাট'-এ দেশের ৩১ টি রাজ্য ও কেন্দ্রশাসিত অঞ্চল থেকে কারিগর এবং কারুশিল্পীরা সেখানে এসেছেন।
দেশীয় পণ্য সামগ্রী যেমন আজরখ, অ্যাপলিক, বাঘ প্রিন্ট, ক্যানভাস পেইন্টিং থেকে শুরু করে বাঁশের তৈরি বিভিন্ন দ্রব্য, চর্ম জাতীয় দ্রব্য, ক্রিস্টাল ক্লাস আইটেম এসবই 'হুনার হাট'-এর সম্ভার ছিল।
কেন্দ্রীয় মন্ত্রী জানান, এই 'হুনার হাট'-এর মাধ্যমে ৫ লক্ষেরও বেশি কারুশিল্পী কারিগর এবং এবং বিভিন্ন হস্তশিল্পের সাথে সম্পর্কিত মানুষের কর্মসংস্থানের সুযোগ হয়েছে।
তিনি জানান, ২৫-তম 'হুনার হাট' বসবে কর্নাটকের মহীশুরের মহারাজা কলেজ ময়দানে। পরবর্তীকালে এই 'হুনার হাট' হবে নতুন দিল্লি, কোটা, জয়পুর, চন্ডিগড়, ইন্দোর, মুম্বাই, হায়দ্রাবাদ, রাঁচি, সুরাট, কোচি এবং পুদুচেরিতে।
অৱাং নোংপোক লমদমগী চাউখৎ-থৌরাং মন্ত্রালয়
এন.ই.আর.সি.ও.আর.এম.পি. ফেজ IIIগী মখাদা পোলত্রী হেতচরী অমসুং রিয়রিং য়ুনিৎশিং লিংখৎপা
নোর্থ ইস্তর্ন রিজন কম্ম্যুনিতী রিসোর্স মেনেজমেন্ত সোসাইতী  অসি নোর্থ ইস্তর্ন কাউন্সিল  অমসুং মিনিস্ত্রী ওফ দিবেলপমেন্ত ওফ নোর্থ ইস্তর্ন রিজন , ভারত সরকারগী মখাদা রেজিস্তার তৌরবা সোসাইতী অমনি। এন.ই.আর.সি.ও.আর.এম.পি. ফেজ IIIগী মখাদা পোলত্রী হেতচরী অমসুং রিয়রিং য়ুনিৎশিং লিংখৎপা হায়না মিংথোল্লিবা প্রোজেক্ত অসি এন.ই.আর.সি.আর.এম.এস., এন.ই.সি., ভারত সরকারনা ইমপ্লিমেন্ত তৌবনি। প্রোজেক্ত অসিগী এপ্রুব তৌরবা শেনফম অসি লুপা লাখ ৯৯৮.০০নি অমদি এন.ই.সি.গী সেয়ার অসি লুপা লাখ ৯৯৮.০০নি। প্রোজেক্ত অসি অরুনাচল প্রদেশকী চাংলাং, লোংদিং অমসুং তিরাপ জিলাশিং অমদি মনিপুরগী চুরচান্দপুর অমসুং চান্দেল জিলাদা লৈরি। মসি চাদা ১০০ মিনিস্ত্রীনা ফন্দ থাদবা প্রোজেক্তনি।
মসিগী পান্দমদি বি.পি.এল. ফেমিলিশিং, হেচরী অমসুং এ.পি.এল. ক্লাসিফিকেসনগী মখাদা লৈবা অদুবু য়াম্না শাফবা নত্তবশিংদা এমপ্লোইমেন্ত অমসুং ইনকমগী খুদোংচাবা পীবা, মপানদগী চিকন মীৎ পুশিনলকপা হন্থহনবা অমসুং খুঙ্গংগী মীওইশিংবু ত্রেনিং অমসুং এক্সপোজরগী খুত্থাংদা সাইন্তিফিক ওইবা মওংদা পোলত্রী ফার্মিংগীদমক হেচরীগীদমক পুক্নিং থৌগৎপনি।
প্রোজেক্ত অসিদগী পোলত্রী ফার্ম অমসুং হেতচরী য়ুনিৎশিং লিংখৎপা অমসুং মসিবু মায় পাক্না মথৌ তৌবা ওইথোক্লগনি। মসিনা খুঙ্গংগী লমদমশিংগী লাইরবশিংবু কানবা ফংবা এমপ্লোইমেন্ত ফংলগনি মদুগী মহৈ ওইনা ইমুং মনুংগী শেন্থোক্তা য়ামদ্রবদা চাদা ২০ হেনগৎলগনি।
প্রতিরক্ষামন্ত্রক
সম্মান ও পুরস্কার : স্বাধীনতা দিবস ২০২১
নয়াদিল্লি, ১৪ অগাস্ট, ২০২১
স্বাধীনতা দিবস ২০২১ উপলক্ষে নিম্নলিখিত সেনা জওয়ানদের সাহসিকতার জন্য পুরস্কার দেওয়া হয়েছে :
|
|
পুরস্কার
|
|
সংখ্যা
|
|
বিবরণ
|
|
সূর্যচক্র
|
|
০৬
|
|
মানপত্র সহ
|
|
বার টু সেনা মেডেল 
|
|
০৪
|
|
|
|
সেনা পদক 
|
|
১১৬
|
|
১৫টি মরণোত্তর সহ
|
|
মেনশন-ইন-ডেসপ্যাচেস
|
|
২৮
|
|
৩টি মরণোত্তর সহ
অ্যাটাচ ফাইল – ১) সাহসিকতা পুরস্কার জয়ীদের তালিকা ২০২১ , ২) সূর্যচক্র পুরস্কার জয়ীদের শংসাপত্রের তালিকা ২০২১ 
CG/BD/SB
(Visitor Counter : 226
অর্থমন্ত্রক
কৃষকদের ঋণ সহায়তায় সুদ ছাড়
নয়াদিল্লি, ১৬ জুলাই, ২০১৯
কেন্দ্রীয় সরকার প্রতি বছর ব্যাঙ্কিং ক্ষেত্রের জন্য কৃষি ঋণ বন্টনের পরিমাণ স্থির করে দেয়। নাবার্ডের পক্ষ থেকে বিগত তিন বছরে কৃষি ক্ষেত্রে ঋণ দানের পরিমাণ ছিল নিম্নরূপ –
২০১৬ – ১৭ ---- ৯ লক্ষ ১৫ হাজার ৫০৯ কোটি ৯২ লক্ষ টাকা
২০১৭ – ১৮ ---- ১০ লক্ষ ৬৫ হাজার ৭৫৫ কোটি ৬৭ লক্ষ টাকা
২০১৮ – ১৯ ---- ১২ লক্ষ ৫৪ হাজার ৭৬২ কোটি ২০ লক্ষ টাকা 
কৃষকদের ৭ শতাংশ সুদের হারে কৃষি ঋণ সহায়তার জন্য কেন্দ্রীয় কৃষি সহযোগিতা ও কৃষক কল্যাণ দপ্তর ৩ লক্ষ টাকা পর্যন্ত স্বল্প মেয়াদী শস্য ঋণের ক্ষেত্রে সুদ ছাড়ের সুবিধা দিয়ে থাকে। ব্যাঙ্কগুলি তাদের নিজস্ব সম্পদ কাজে লাগিয়ে বার্ষিক ২ শতাংশ হারে সুদ ছাড় দিয়ে থাকে। এছাড়াও, দ্রুত ঋণ পরিশোধের ক্ষেত্রে কৃষকদের অতিরিক্ত ৩ শতাংশ সুদ ছাড় দেওয়ার কর্মসূচি রয়েছে। লোকসভায় সোমবার এক প্রশ্নের লিখিত জবাবে এই তথ্য জানিয়েছেন কেন্দ্রীয় অর্থ প্রতিমন্ত্রী শ্রী অনুরাগ সিং ঠাকুর। তিনি আরও জানান, উপরোক্ত সুদ ছাড় প্রকল্পগুলির আওতায় প্রাকৃতিক দুর্যোগের কারণে ক্ষতিগ্রস্ত কৃষকদের সাময়িক রেহাই দিতে ব্যাঙ্কগুলি প্রদেয় শস্য ঋণের ক্ষেত্রে প্রথম বছর ২ শতাংশ সুদ ছাড়ের সুবিধা দিয়ে থাকে। এছাড়াও, কিষাণ ক্রেডিট কার্ড প্রকল্পের মাধ্যমে বীজ,সার, কীটনাশক প্রভৃতি সরঞ্জাম ক্রয়ের ক্ষেত্রে সুবিধা পান। ছোট ও প্রান্তিক চাষীদের প্রথাগত ঋণ দান ব্যবস্থার আওতায় নিয়ে আসতে ভারতীয় রিজার্ভ ব্যাঙ্ক এক থেকে দেড় লক্ষ টাকা পর্যন্ত ঋণ গ্রহণের ক্ষেত্রে জামানতের প্রয়োজন নেই বলে জানিয়েছেন।
CG/BD/SB
(Visitor Counter : 932
কেন্দ্রীয়মন্ত্রিসভা
আত্মনির্ভর ভারত রোজগার যোজনার আওতায় নিবন্ধীকরণের শেষ তারিখ ৩০ জুন থেকে বাড়িয়ে ২০২২এর ৩১ মার্চ পর্যন্ত করার প্রস্তাবে কেন্দ্রীয় মন্ত্রিসভার অনুমোদন
নয়াদিল্লী, ৩০ জুন, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আত্মনির্ভর ভারত রোজগার যোজনার আওতায় নাম নিবন্ধীকরণের শেষ দিন ৩০ জুন থেকে বাড়িয়ে ২০২২এর ৩১ মার্চ পর্যন্ত করা হয়েছে। এর ফলে সংগঠিত ক্ষেত্রে ৭১ লক্ষ ৮০ হাজার কর্মসংস্থান সৃষ্টি হবে। এর আগে ৫৮ লক্ষ ৫০ হাজার কর্মসংস্থান তৈরির জন্য এই পরিকল্পনা করা হয়েছিল। ১৮ই জুনের হিসেব অনুযায়ী এবিআরওয়াই-এর আওতায় ৭৯,৫৭৭ টি সংস্থার ২১ লক্ষ ৪২ হাজার সুবিধাভোগীকে মোট ৯০২ কোটি টাকা দেওয়া হয়েছে।
সময়সীমা বৃদ্ধির ফলে এই প্রকল্পে ব্যয়ের পরিমাণ বেড়ে দাঁড়াবে ২২,০৯৮ কোটি টাকা। যেসব সংস্থা কর্মচারী ভবিষ্যনিধি সংগঠনের নথিভুক্ত, যদি ওই সংস্থাগুলি আরও বেশি কর্মী নিয়োগ করে তাহলে সেইসব সংস্থার আর্থিক বোঝা কমবে।
এবিআরওয়াই-এর আওতায় যেসব সংস্থা কর্মচারী ভবিষ্যনিধি সংগঠনে নথিভুক্ত সেইসব সংস্থায়, যাঁদের মাসিক বেতন ১৫ হাজার টাকার নিচে তাঁরা উপকৃত হবেন। কারণ, এ ধরণের সংস্থাগুলিতে যাঁরা ২০২০র পয়লা মার্চ থেকে ৩০ সেপ্টেম্বরের মধ্যে কাজ হারিয়েছিলেন তাঁরা কাজ ফিরে পেলে তাঁদের এই যোজনার মাধ্যমে সাহায্য করা হবে। কেন্দ্রীয় সরকার কর্মচারী ভবিষ্যনিধি তহবিলের জন্য প্রয়োজনীয় অর্থের সংস্থান করবে। তবে সংশ্লিষ্ট সংস্থাটি কর্মীসংখ্যার ওপর ভিত্তি প্রয়োজনীয় সিদ্ধান্ত নেওয়া হবে। ছোট সংস্থায় কর্মচারী এবং নিয়োগকর্তার প্রদেয় প্রভিডেন্ট ফান্ডের মোট ২৪ শতাংশ অর্থ সরকার দেবে। আর যেসব সংস্থায় কর্মীসংখ্যা বেশি সেখানে শুধুমাত্র কর্মচারীর প্রভিডেন্ট ফান্ডে প্রদেয় ১২ শতাংশ অর্থ সরকার দেবে।
কোভিড পরবর্তী সময়ে দেশের অর্থনীতির পুনরুদ্ধার এবং সংগঠিত ক্ষেত্রে কর্মসংস্থান সৃষ্টি করতে আত্মনির্ভর ভারত অভিযান ৩.০-এ এবিআরওয়াই ঘোষিত হয়েছিল। নিম্ন আয়ের কর্মচারী, যেসমস্ত ছোট সংস্থা কোভিডের কারণে সংকটের সম্মুখীন হয়েছিল, তাদের সাহায্য করতেই এই উদ্যোগ।
CG/CB/NS
(Visitor Counter : 247
প্রতিরক্ষামন্ত্রক
সম্পূর্ণ দেশীয় প্রযুক্তিতে নির্মিত ব্রাহম্স সুপারসনিক ক্রুজ ক্ষেপণাস্ত্রের সফল পরীক্ষা
নয়াদিল্লি, ৩০ সেপ্টেম্বর, ২০১৯
ওড়িশার চাঁদিপুরে আজ সকাল ১০-২০ মিনিটে দেশীয় উৎক্ষপণ পদ্ধতি, বিদ্যুৎ সরবরাহ সম্বলিত ব্রাহম্স সুপারসনিক ক্রুজ ক্ষেপণাস্ত্র সফলভাবে পরীক্ষা করা হয়েছে। প্রতিরক্ষা গবেষণা ও উন্নয়ন সংস্থা  এবং ব্রাহম্স এরোস্পেসের যৌথ উদ্যোগে ২৯০ কিলোমিটার পাল্লার এই ক্ষেপণাস্ত্রটি উৎক্ষেপণ করা হয়। ‘মেক ইন ইন্ডিয়া’ কর্মসূচির মাধ্যমে ভারতের প্রতিরক্ষা ক্ষেত্রে এই উদ্যোগ নতুন যুগের সূচনা করল।
প্রতিরক্ষা মন্ত্রী শ্রী রাজনাথ সিং, প্রতিরক্ষা সচিব ও ডিআরডিও-র চেয়ারম্যান ডঃ জি সতীশ রেড্ডি এবং ক্ষেপণাস্ত্র ও কৌশলগত ব্যবস্থাপনার মহানির্দেশক শ্রী এম এস আর প্রসাদ এই সফল পরীক্ষার জন্য ডিআরডিও, ব্রাহম্স সহ সংশ্লিষ্ট সকলকে অভিনন্দন জানিয়েছেন।
ভারত এবং রাশিয়ার যৌথ উদ্যোগে নির্মিত ব্রাহম্স সেনাবাহিনীর তিন শাখাতেই ব্যবহার করা হয়।
CG/CB/DM
(Visitor Counter : 137
প্রতিরক্ষামন্ত্রক
কেন্দ্রীয় মন্ত্রিসভা সৈনিক স্কুল সোসাইটির সঙ্গে সরকারি – বেসরকারি ক্ষেত্রে ১০০টি বিদ্যালয়ের স্বীকৃতির প্রস্তাব অনুমোদন করেছে
২০২২-২৩ শিক্ষাবর্ষ থেকে নতুন এই বিদ্যালয়গুলিতে ষষ্ঠ শ্রেণীতে ৫ হাজার ছাত্রছাত্রী ভর্তির সুযোগ পাবে
নয়াদিল্লি, ১২ অক্টোবর, ২০২১
জাতীয় শিক্ষা নীতির সঙ্গে সঙ্গতি রেখে সরকার শিশুদের মধ্যে মূল্যবোধ-ভিত্তিক শিক্ষার প্রসারে অগ্রাধিকার দেওয়ার সিদ্ধান্ত নিয়েছে। এ ধরনের শিক্ষা ব্যবস্থার উদ্দেশ্যই হ’ল দেশের সমৃদ্ধ সংস্কৃতি ও ঐতিহ্য সম্পর্কে গর্ববোধ করার মানসিকতা গড়ে তোলা। একই সঙ্গে, ছাত্রছাত্রীদের মধ্যে চারিত্রিক গুণাবলী, অনুশাসন, জাতীয় কর্তব্য পালনে দায়বদ্ধতা এবং দেশাত্মবোধের মানসিকতার সঞ্চার করা। সৈনিক স্কুলগুলির বর্তমান কাঠামোয় পরিবর্তনের লক্ষ্যে প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ সৈনিক স্কুল সোসাইটির আওতায় স্বীকৃত সৈনিক বিদ্যালয় চালু করার একটি প্রস্তাব মঞ্জুর করেছে। এই বিদ্যালয়গুলি এক স্বতন্ত্র পঠন-পাঠনের প্রতিষ্ঠান হিসাবে পরিচালিত হবে, যা প্রতিরক্ষা মন্ত্রকের বর্তমানে চালু সৈনিক বিদ্যালয়গুলি থেকে সম্পূর্ণ পৃথক হবে। প্রথম পর্যায়ে রাজ্য/অসরকারি সংগঠন/বেসরকারি ক্ষেত্রের ১০০টি বিদ্যালয়কে স্বীকৃতি দেওয়ার প্রস্তাব করা হয়েছে।
মন্ত্রিসভার এই সিদ্ধান্তের ফলে দেশে সব অঞ্চলে আরও বেশি সংখ্যক ছাত্রছাত্রীকে ব্যয় সাশ্রয়ী উপায়ে শিক্ষা ব্যবস্থার সঙ্গে যুক্ত করা সম্ভব হবে। সৈনিক স্কুলের ক্রমবর্ধমান চাহিদা মেটাতে এবং ছাত্রছাত্রীদের দৈহিক, মানসিক, আধ্যাত্মিক, মেধাগত, সংবেদনশীল ও সার্বিক উন্নয়নের আরও সুবিধা প্রদান করা সম্ভব হবে। এমনকি, নতুন এই স্কুলগুলি শুরু হলে শিক্ষক-শিক্ষিকাদের প্রশিক্ষণের সময়সীমা কমবে। প্রশিক্ষক নিয়োগের প্রয়োজনীয়তা হ্রাস পাবে। সেই সঙ্গে, বাজেট অনুযায়ী বিদ্যালয়গুলির রক্ষণা-বেক্ষণ ও পঠন-পাঠন পরিচালিত হবে।
সৈনিক বিদ্যালয়গুলিতে কেবল মূল্যবোধ-ভিত্তিক গুণগত মানের শিক্ষাই দেওয়া হয় না, সেই সঙ্গে সর্বজনীন থেকে প্রশাসনিক ক্ষেত্রে সর্বোচ্চ পর্যায়ে পৌঁছতে প্রত্যাশী পড়ুয়াদের স্বপ্ন পূরণে সাহায্য করে। সৈনিক স্কুলগুলির এ রকম এক সমৃদ্ধ ইতিহাস রয়েছে। সারা দেশে ৩৩টি সৈনিক বিদ্যালয় পরিচালনার অভিজ্ঞতাকে কাজে লাগাতে সিদ্ধান্ত হয়েছে যে, সরকারি ও বেসরকারি ক্ষেত্রের সঙ্গে যুক্ত ১০০টি নতুন বিদ্যালয়কে সৈনিক স্কুলের স্বীকৃতি দেওয়া হবে। এজন্য সৈনিক স্কুল সোসাইটির কাছে আবেদন করতে হবে। শিক্ষা ক্ষেত্রে সরকারি-বেসরকারি অংশীদারিত্বকে কাজে লাগিয়ে নতুন বিদ্যালয়গুলির পরিকাঠামোগত মানোন্নয়ন করা হবে, যাতে সৈনিক স্কুলের মতো পঠন-পাঠন পরিবেশের সুযোগ-সুবিধা প্রত্যাশী ছেলেমেয়েদের দেওয়া যায়। ২০২২-২৩ শিক্ষাবর্ষে ষষ্ঠ শ্রেণী থেকে এই ১০০টি বিদ্যালয়ে পঠন-পাঠন শুরু হবে। বিদ্যালয়গুলিতে প্রায় ৫ হাজার ছাত্রছাত্রী অধ্যায়নের সুযোগ পাবে। বর্তমানে সারা দেশে ৩৩টি সৈনিক বিদ্যালয় চালু রয়েছে। এই বিদ্যালয়গুলিতে ষষ্ঠ শ্রেণীতে পড়ুয়া সংখ্যা প্রায় ৩ হাজার।
CG/BD/SB
(Visitor Counter : 106
প্রধানমন্ত্রীরদপ্তর
আয়ুষ মন্ত্রক ডব্লিউএইচও-র গ্লোবাল সেন্টার ফর ট্র্যাডিশনাল মেডিসিন গড়ে তুলবার জন্য বিশ্ব স্বাস্থ্য সংস্থার সঙ্গে আয়োজক দেশ সংক্রান্ত চুক্তি স্বাক্ষরকে প্রধানমন্ত্রী স্বাগত জানিয়েছেন
নতুনদিল্লি, ২৬শে মার্চ, ২০২২
প্রধানমন্ত্রী শ্রী নরেন্দ্র মোদী ভারতে ডব্লিউএইচও-র গ্লোবাল সেন্টার ফর ট্র্যাডিশনাল মেডিসিন গড়ে তুলবার সিদ্ধান্তে সন্তোষ প্রকাশ করেছেন। তিনি আশা করেন, এই কেন্দ্র সুস্থ পৃথিবী গড়ে তুলতে গুরুত্বপূর্ণ ভূমিকা পালন করবে এবং বিশ্বের কল্যাণে আমাদের সমৃদ্ধশালী চিরায়ত ঐতিহ্যগুলিকে কাজে লাগাবে।
আয়ুষ মন্ত্রক বিশ্ব স্বাস্থ্য সংস্থার সঙ্গে আয়োজক দেশ সংক্রান্ত চুক্তি স্বাক্ষর করেছে।
আয়ুষ মন্ত্রক ও বিশ্ব স্বাস্থ্য সংস্থার এক গুচ্ছ ট্যুইটের জবাবে প্রধানমন্ত্রী বলেছেন,
“ অত্যাধুনিক @WHO Global Centre for Traditional Medicine এদেশে গড়ে তুলবার সিদ্ধান্তে ভারত সম্মানিত বোধ করছে। এই কেন্দ্র বিশ্বের কল্যাণে আমাদের সমৃদ্ধশালী চিরায়ত ঐতিহ্যগুলিকে কাজে লাগাবে।“
ভারতের চিরায়ত ওষুধ ও চিকিৎসা পদ্ধতি সারা বিশ্বে জনপ্রিয়। আমাদের সমাজের সুস্থতা বৃদ্ধিতে এই @WHO Centre গুরুত্বপূর্ণ ভূমিকা পালন করবে। “
CG/CB/NS
(
প্রধানমন্ত্রীরদপ্তর
প্রধানমন্ত্রীর পণ্ডিত রাজন মিশ্রের প্রয়াণে শোক প্রকাশ
নতুনদিল্লি, ২৫শে এপ্রিল, ২০২১
প্রধানমন্ত্রী শ্রী নরেন্দ্র মোদী পণ্ডিত রাজন মিশ্রর প্রয়াণে শোক ব্যক্ত করেছেন।
এক ট্যুইট বার্তায় শ্রী মোদী বলেন, শাস্ত্রীয় সঙ্গীত জগতে পণ্ডিত রাজন মিশ্র চিরস্থায়ী প্রভাব বিস্তার করেছিলেন। বারানসী ঘরাণার এই শিল্পীর প্রয়াণে শিল্পকলা ও সঙ্গীত জগতের অপূরণীয় ক্ষতি হল।
দুঃখের এই সময়ে প্রধানমন্ত্রী, পণ্ডিত মিশ্রের পরিবারের সদস্যদের ও গুণমুগ্ধদের সমবেদনা জানিয়েছেন।
SDG/CB/
(
সড়কপরিবহণওমহাসড়কমন্ত্রক
সড়ক পরিবহণ ও মহাসড়ক মন্ত্রক সিইভি চালানোর বিষয়ে পরামর্শ আহ্বান করেছে
নয়াদিল্লি, ১৬ অগাস্ট, ২০২০
কেন্দ্রীয় সড়ক পরিবহণ ও মহাসড়ক মন্ত্রক নির্মাণ সংক্রান্ত সরঞ্জামের বাহন  চালানোর সময় যেসব নিরাপত্তা মেনে চলা উচিৎ, সে বিষয়ে একটি খসড়া বিজ্ঞপ্তি ১৩ই অগাস্ট প্রকাশ করেছে।
সিইভি চালানোর জন্য ১৯৮৯ সালে একটি নিয়ম জারি করা হয়েছিল। এর মধ্যে রয়েছে - এ ধরনের বাহন চিহ্নিত করার ডিসপ্লে বোর্ড, অধাতব জ্বালানি ট্যাঙ্ক, বিকল্প নিষ্ক্রমণ ব্যবস্থা, রক্ষণা-বেক্ষণের জন্য বিভিন্ন নির্দেশিকা, অ্যালার্ম, তড়িৎ চুম্বকীয় ব্যবস্থাপনার সাহায্যে আপৎকালীন পরিস্থিতির মোকাবিলা, সিট বেল্ট ইত্যাদি। এইসব নিয়মগুলি ছাড়াও এ ধরনের বাহনে উৎপাদিত শব্দের পরিমাণ নির্ধারণ করে, সেগুলি যেন কানের পক্ষে ক্ষতিকর না হয়, সে সংক্রান্ত নির্দেশিকা, এই ধরনের বাহনের বিশেষ ব্রেক ও স্টিয়ারিং ব্যবস্থা নিয়েও ২৮শে জুলাই আরেকটি বিজ্ঞপ্তি প্রকাশ করা হয়েছিল।
এই ধরনের বাহন বর্তমানে বিভিন্ন পরিকাঠামোগত প্রকল্পে ব্যবহার করা হচ্ছে। নানা সড়ক ও মহাসড়কে অন্যান্য গাড়ির সঙ্গে এগুলি যখন যায়, তখন নিরাপত্তা বজায় রাখার জন্য এই পরামর্শগুলি চাওয়া হয়েছে। ১১ই সেপ্টেম্বরের মধ্যে সড়ক পরিবহণ ও মহাসড়ক মন্ত্রকের মোটর ভেহিক্যালস শাখার যুগ্মসচিবের কাছে পাঠাতে হবে। ঠিকানা – ট্রান্সপোর্ট ভবন, পার্লামেন্ট স্ট্রিট, নতুন দিল্লি – ১১০ ০০১। ই-মেল -এর মাধ্যমেও পরামর্শ পাঠানো যেতে পারে।
(CG/CB/SB